**Fredrik Drevon** (født 27. oktober 1973) er en norsk sakprosaforfatter og journalist i klikk.no, Egmont Publishing. Han skrev sin hovedoppgave i litteraturvitenskap ved UiO i 1999, kalt *The babe in the bottle – an approach to self-identity through language and narrative in Brave New World*. 

I 2006 skrev Drevon Norges første bok om tango, *En dans på roser - argentinsk tango før og nå.*  Drevons tekster og bilder er publisert i blant annet nasjonale og internasjonale medier som Byggeindustrien, Medier24, Vi Menn, Nettavisen, Klassekampen, Al Jazeera English , Time Out Istanbul. Drevon er medlem av Norsk faglitterær forfatter- og oversetterforening.

Han var ansatt i Teknisk Ukeblad fra august 2011 til desember 2012, og fortsatte som frilanser der til 2015. Den mest leste saken på tu.no i 2012 er skrevet av Fredrik Drevon  og handler om det prefabrikerte minihuset Pod-House. 

Som journalist i Teknisk Ukeblad avdekket Drevon i 2011 en sentral konflikt i byggingen av Holmenkollbakken mellom arkitekt Julian de Smedt og ingeniør Florian Kosche, der Kosche hevdet at hans bidrag til Holmenkollbakken var forsøkt "usynliggjort", blant annet ved fargevalg på stålkonstruksjonen, og at han ikke fikk noen av de 800.000 premiekronene da prosjektet vant arkitektkonkurransen. De Smedt avviste påstandene fra Kosche, og svarte med å true Kosche med søksmål.

Drevon avdekket også at Tyrkias største ingeniørforbund har dokumentert at Istanbuls nye flyplass tegnet av en norsk arkitekt, ødelegger drikkevannsforekomster, flora og fauna, og at den norske arkitekten avviste kritikken.

Etter at Medier24 i november 2017 publiserte Drevons intervju med Odd Storm-Paulsen, direktør i stiftelsen Lovdata, der den hemmelige prislisten for tjenesten Lovdata Pro for første gang ble avdekket, gikk Lovdata til søksmål mot rettspraksis.no. Saken førte til en avklaring fra Stortingets justiskomité om at rettsavgjørelser skal bli fritt tilgjengelige.

Drevon har vært ansatt i produksjonsselskapet Monster Entertainment, der han var researcher i sesong 1 og 2 av Svindeljegerne for TV3. I Svindeljegerne episode 7, sesong 1, først vist i 2017, der dyrevelferd var tema, ble en hundeimportør i Moss konfrontert. 

10. november 2020 ble den tiltalte hundeimportøren dømt i Moss tingrett, til 60 dagers ubetinget fengsel med 2 års prøvetid, for bl.a. innførsel av hund uten gyldig dokumentasjon, samt inndragning av 152.000 kroner.

En tekst av Drevon om Svindeljegernes avsløring av sexchat-svindel var den mest leste nettsaken i IT-avisen i 2017. 

Gjennom fire reportasjer publisert i Nettavisen og E24, avslørte Drevon metodene til en tidligere dømt byggesvindler, som førte til at Norske arkitekters landsforbund (NAL) for første gang i sin historie ekskluderte et medlem.

To reportasjer av Drevon publisert i Vi Menn og klikk.no om Utenriksdepartementet sin finansiering av en pakistansk reklamevideo, og støtte på over 500 millioner kroner til stiftelsen til sektlelder og dollarmilliardær Aga Khan, førte til at utenriksminister Ine Søreide Eriksen måtte redegjøre til Stortinget for Norges støtte til Aga Khan.

Bibliografi
-----------

* Fredrik Drevon, Gustavo Mujica og Bengt Jönsson: *En dans på roser – argentinsk tango før og nå.* 2006

Referanser
----------

1. ↑  Tangoen – magi og mote
2. ↑  Drevon, Fredrik (12. desember 2014). «- Fornebu har plass til 18.000 boliger». *Bygg.no - Byggeindustrien*. Besøkt 31. desember 2020.
3. ↑  «Fredrik Drevon». *Medier24.no* **(norsk)**. Besøkt 31. desember 2020. [*død lenke*]
4. ↑  Nygaard, Tekst: Fredrik Drevon og Lars-Erik; Journalist. «Statlige millioner til popstjerner». *www.klikk.no* **(norsk)**. Besøkt 31. desember 2020.
5. ↑  «- Stuegulvet kunne rast ned i kjelleren vår». *Nettavisen* **(norsk)**. 23. januar 2019. Besøkt 31. desember 2020.
6. ↑  «Grand Bazaar haggling for survival». *Al Jazeera English*. 30.01.2015.
7. ↑  Fredrik Drevon (01.08.2013). «Keeping your cabbie honest».
8. ↑  Drevon, Fredrik (18.10.2011). «Urhytta til Arne Næss». *Aftenposten*. Arkivert fra originalen 5. februar 2015. Besøkt 5. februar 2015.
9. ↑  Disse sakene ble mest lest i 2012
10. ↑  Ny hytte for 62000 kroner.
11. ↑  «Ingeniør og arkitekt krangler om Kollen». *Tu.no* **(norsk)**. 20. oktober 2011. Besøkt 31. desember 2020.
12. ↑  «Ny «norsk» megaflyplass i Istanbul får miljøslakt». *Tu.no* **(norsk)**. 21. september 2014. Besøkt 31. desember 2020.
13. ↑  Drevon, Fredrik (14. november 2017). «Hvorfor koster det rundt 10.000 kroner å søke i dommer som det offentlige allerede har betalt for? Vi besøkte Lovdata for å finne svaret». *Medier24.no* **(norsk)**. Besøkt 31. desember 2020.
14. ↑  Gerhardsen, Sarah McDonald (28. november 2019). «Inspirert av Rettspraksis.no: Rettsavgjørelser skal bli gratis tilgjengelig». *Digi.no* **(norsk)**. Besøkt 31. desember 2020.
15. ↑  «(+) «Ulovlige» hunder skal ha blitt solgt fra Jeløyadresse». *www.moss-avis.no* **(norsk)**. 11. oktober 2020. Besøkt 31. desember 2020.
16. ↑  Bie, Trond (16. oktober 2017). «Sex-svindlere avslørt: Les om hvordan chat-operatører drilles til å svindle norske menn». *ITavisen*. Besøkt 31. desember 2020.
17. ↑  Bie, Trond (31. desember 2017). «Kjære lesere: takk for et fantastisk år». *ITavisen*. Besøkt 31. desember 2020.
18. ↑  «- Stuegulvet kunne rast ned i kjelleren vår». *Nettavisen* **(norsk)**. 23. januar 2019. Besøkt 31. desember 2020.
19. ↑  MEnn, Tekst: Fredrik Drevon Vi. «Norge betalte PR for hotell-luksus». *www.klikk.no* **(norsk)**. Besøkt 31. desember 2020.
20. ↑  Utenriksdepartementet (21. april 2020). «Svar på spørsmål om bistandspartner i Afghanistan». *Regjeringen.no* **(norsk)**. Besøkt 31. desember 2020.

Eksterne lenker
---------------

* Tekster publisert i aviser og blader
* 

* (no) Publikasjoner av Fredrik Drevon i BIBSYS

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND
 |